Source: http://kirkkonummi.cloudnc.fi/fi-FI/Toimielimet/Palvelutuotannon_jaosto/Kokous_1392017/Kirkkonummen_paakirjaston_peruskorjaus_j(928)
Timestamp: 2019-09-19 11:34:22+00:00

Document:
Kirkkonummen pääkirjaston peruskorjaus- ja laajennushanke, urakoitsijoiden valinta | Kirkkonummi
Kirkkonummen pääkirjaston peruskorjaus- ja laajennushanke, urakoitsijoiden valinta
KIRDno-2017-60
Palvelutuotannon lautakunta 18.05.2017 § 58
Kunnanvaltuusto hyväksyi Kirkkonummen pääkirjaston peruskorjauksen ja laajennuksen hankesuunnitelman 12.10.2015 § 97 ja päätti samalla sijoittaa hankkeen talousarvion investointiohjelmaan. Hankkeessa tehdään kirjastotoimintojen lisäksi asukaspuisto ja nuorisotila, tilat musiikkileikkikoululle sekä 150 hengen monitoimisali lämpiöineen. Lisäksi tulee vuokrattavaa tilaa kahvilaa ja Luckanin infokeskusta varten. Hanke parantaa Kirkkonummen liikekeskustan palvelutasoa merkittävästi.
Palvelutuotannon lautakunta valitsi 15.4.2015 § 46 kirjastohankkeen pääsuunnittelijaksi JKMM-Arkkitehdit Oy -nimisen toimiston Helsingistä.
Suunnittelun tehtäväsisältönä on ollut koko kirjaston suunnittelu mukaan lukien hankesuunnitteluun osallistuminen.
Kirjaston laajennusosa sijoittuu nykyisen pääkirjaston pohjoispuolelle. Laajennuksen pinta-ala on 2.000 hym2 ja kirjaston muutos- ja korjaustyön 1.770 hym2. Laajennuksen pinta-ala on täysimääräisen valtionavustuksen enimmäismäärän mukainen. Kirjaston laajennukselle on myönnetty valtionapua 2.060.000 €.
Valtionavun saamisen edellytyksenä oli, että hankkeen työt on aloitettu vuonna 2016. Vuonna 2016 aloitettiin hankkeen maanrakennusurakka sekä johtosiirtotyöt.
Keväällä 2017 on kilpailutettu hankkeen korjauksen, muutoksen ja laajennuksen kokonaisurakka, sisältäen LVISASpr-työt.
Hankinnassa noudatetaan lakia julkisista hankinnoista ja käyttöoikeussopimuksista (1397/2016). Hankinnan ennakoitu arvo ylitti EU-kynnysarvon. Hankintamenettelynä on käytetty avointa menettelyä. Hankinnasta on julkaistu ennakkoilmoitus HILMA-palvelussa 15.1.2017 ja EU:n laajuisessa TED-tietokannassa. Varsinainen hankintailmoitus ja sen liittenä oleva tarjouspyyntö on jätetty julkaistavaksi HILMA-palvelussa ja EU:n laajuisessa TED-tietokannassa 9.3.2017. Hankinnasta on julkaistu korjausilmoitus HILMA-palvelussa 20.3.2017 ja EU:n laajuisessa TED-tietokannassa.
Tarjoukset tuli jättää 24.4.2017 klo 15.00 mennessä. Määräaikaan mennessä tarjouksensa jätti YIT Rakennus Oy. Saatu tarjous on tarjouspyynnön mukainen ja kelpoisuusehdot täyttyvät. Tarjoushinta ylittää merkittävästi kunnan hankkeelle varaaman talousarviomäärärahan.
Tarjouksen valintaperusteena on tarjouspyynnön mukaan kokonaistaloudelllinen edullisuus (hyväksytään kelpoisuusehdot täyttävistä tarjouksista hinnaltaan halvin tarjous). Urakkamuotona tarjouspyynnössä on ollut kiinteähintainen kokonaisurakka, koska rakennuskohde on monimuotoinen ja vaikea. Tällaisessa hankkeessa pääurakoitsijan vastuu töiden yhteensovittamisen kannalta korostuu.
Hankkeen aiemmat kustannusarviot ja talousarvion määräraha
FMC on laatinut kunnan toimeksiannosta hankkeen kustannusarviot:
21.5.2015, 9.210.000 €, hankesuunnitelma Kv 12.10.2015 § 97
xx.6.2016, 9.572.230 €, kustannusarvio L2-vaiheessa Kv 20.6.2016 § 61
27.2.2017, 11.751.000 €
Kustannusarvion nousu L2 tason luonnossuunnitelmasta (kesäkuu 2016) verrattuna toteutussuunnittelun valmistelun yhteydessä laadittuun kustannusarvioon (27.2.2017) selittyy suunnitelmien edetessä tarkentuneilla rakenteellisilla ja toiminnallisilla ratkaisuilla ja aiemmin ennakoimattomilla tarvittavilla teknisillä muutostöillä sekä rakennuskustannusindeksin nousulla (rakennusalan suhdannetilanne).
Vuoden 2017 talousarviossa Kv 14.11.2016 § 120 on hankkeelle osoitettu määräraha (kokonaiskustannus v. 2015 -2019)
- Pääkirjaston laajennus 7.409.530
- Pääkirjaston peruskorjaus 2.163.000
- Yhteensä 9.572.530
Vuonna 2016 käytettiin 2.086.451 € kirjaston suunnitteluun, maanrakennusurakkaan, kunnallisteknisten johtojen siirtoon ja kirjaston teknisen tilan muutostöihin.
Kunnanhallituksen myöntämän hankintavaltuuden mukaan EU-kynnysarvon ylittävissä palveluhankinnoissa hankintapäätöksen tekee palvelutuotannon lautakunta sen hyväksymän käyttösuunnitelman puitteissa.
Koska tarjoushinta ylittää käytettävissä olevan talousarviomäärärahan, vaihtoehtoina on, että
a) Saatu tarjous hyväksytään ja ehdotetaan kunnanhallitukselle ja edelleen kunnanvaltuustolle tarvittava lisämääräraha
b) Neuvotteluiden aloitus urakoitsijan kanssa tarjouksen sisällön rajaamisesta
c) Keskeytetään hankinta ja kilpailutetaan uudelleen
Saatu urakkatarjous ylittää kustannusarvion huomattavasti. Huomioiden, että jo vuonna 2016 tehtiin maanrakennusurakan yhteydessä rakennusurakasta laadittuun hinta-arvioon sisältyviä töitä, on ylitys merkittävä. Määräaikaan mennessä saatiin ainoastaan yksi tarjous, joten todellista kilpailua urakasta ei syntynyt.
Hankintayksikön ehdotus on, että hankinta keskeytetään ja kilpailutetaan uudelleen jaettuna urakkana. Kyseinen urakkamuoto on yleisesti käytetty kunnnan talonrakennushankkeissa. Ennen uutta tarjouspyyntöä tarkistetaan tiettyjä toteutussuunnittelun teknisiä ratkaisuja sekä urakka-asiakirjoissa mainittuja vaatimuksia. Näillä toimenpiteillä pyritään kilpailun lisäämiseen ja mahdollisuuteen päästä urakkahinnassa lähemmäksi kustannusarviota.
Hankinnan keskeyttäminen tarkoittaa myös sitä, että urakoitsijan valinta toteutetaan syksyllä ja töiden aloitus viivästyy alkuperäisestä arviosta. Tämä tulee huomioida tulevassa talousarviossa.
Valmistelija: rakennuttamispäällikkö Jarno Köykkä, puh 0400 442 753, etunimi.sukunimi(at)kirkkonummi.fi
Palvelutuotannon lautakunta päättää
keskeyttää hankinnan Kirkkonummen pääkirjaston korjaus, muutos ja laajennus, kokonaisurakka sisältäen LVISASpr-työt tarjouspyynnön kohdan 10 mukaisesti
että urakka kilpailutetaan uudelleen jaettuna urakkana ja urakka-asiakirjoja tarkistetaan teknisten ratkaisujen ja vaatimusten osalta, kustannussäästöjen aikaansaamiseksi.
todeta, että päätöksen täytäntöönpanossa noudatetaan hankintalain mukaista 14 päivän odotusaikaa ja tämä päätösasiakirja toimii samalla hankintalain edellyttämänä hankintakertomuksena.
Palvelutuotannon lautakunta päätti päätösehdotuksen mukaisesti.
Palvelutuotannon jaosto 13.9.2017 § 21:
Palvelutuotannon lautakunnan päätöksen 18.5.2017 § 58 mukaisesti Pääkirjaston urakka päätettiin kilpailuttaa uudelleen jaettuna urakkana, myös tarjouspyyntöasiakirjat käytiin uudelleen läpi ja suunnitelmia tarkistettiin yhteistyössä käyttäjätoimialan kanssa kustannustehokkuuden saavuttamiseksi.
Hankinnassa noudatetaan lakia julkisista hankinnoista ja käyttöoikeussopimuksista (1397/2016). Hankinnan ennakoitu arvo ylitti EU-kynnysarvon. Hankintamenettelynä on käytetty avointa menettelyä. Uusi hankintailmoitus jätettiin julkiseen hankintakanava HILMA ja EU:n laajuisessa TED-tietokannassa 21.6.2017. Tarjousten viimeinen jättöpäivä oli 31.8.2017 klo 12:00.
Saatujen kelpoisuusehdot täyttävien ja hyväksyttäväksi ehdotettavien tarjousten yhteishinta on 10.931.422,00 euroa.
Kunnanhallituksen myöntämän hankintavaltuuden mukaan EU-kynnysarvon ylittävissä palveluhankinnoissa hankintapäätöksen tekee palvelutuotannon lautakunta sen hyväksymän käyttösuunnitelman ja talousarvion määrärahojen puitteissa. Uuden hallintosäännön mukaan urakoitsijan valinnan tekee palvelutuotannon jaosto.
Pääkirjaston laajennus- ja peruskorjaushankkeen toteutuneet kustannukset tähän mennessä:
Suunnittelu ja rakennuttaminen: 1.179.454,00 euroa, Rakentaminen (maanrakenustyöt ym) 1.771.176,00 euroa
Myönnetty valtionapu on 2.060.000,00 euroa
Koska tarjoushinta ylittää talousarviossa varatun kokonaismäärärahan, tulee kunnanvaltuuston hyväksyä hankkeelle tarvittava lisämääräraha ennen sopimuksen allekirjoittamista.
Hankintayksikön ehdotus on että lisämääräraha hankkeelle haetaan. Keväisen urakkakilpailun jälkeisillä toimenpiteillä urakan kokonaishintaa on saatu alennettua huomattavasti. Hankkeen kustannusten alentaminen tämän jälkeen tarkoittaa kirjaston toimintojen supistamista ja neliöiden määrän pienentämistä. Valtionapu on sidottu kirjaston laajennuksen neliömäärään.
Saadut tarjoukset, päätösehdotus urakoitsijoiden valinnasta ja lisämäärärahasta esitetään kokouksessa.
Tarjousten toimittamisen määräaika ja saadut tarjoukset
Määräaikaan mennessä tarjoukset saatiin seuraavilta palvelun tarjoajilta
Omera Oy 9.242.242,00 euroa, alv 0%
YIT 12.997.800,00 euroa, alv 0 %
Putki- ja sprinklausurakka
Sähköarina Oy 462.800,00 euroa, alv 0 %
Pylon 559.000,00 euroa, alv 0 %
Putcon Oy 574.500,00 euroa, alv 0 %
Bravida, ei täyttänyt tarjouspyynnön ehtoja
KLA 494.000,00 euroa, alv 0 %
Sähköarina Oy 957.300,00 euroa alv 0 %
Kaunisto-Yhtiöt Seinäjoki Oy 978.300,00 euroa alv 0 %
Sähkö-Sinssi Oy 1.182.900,00 euroa, alv 0 %
Sähkö Oy Helsinki 854.380,00 euroa, alv 0 %
ESP Oy 868.000,00 euroa, alv 0 %
TTN Sähköpalvelu Oy 990.000,00 euroa, alv 0 %
Ilmanvaihto- ja automatiikkaurakka
Pylon 529.000,00 euroa, alv 0 %
Vantaan Teknoilma Oy 372.000,00 euroa, alv 0 %
Ilmastointi Johnsson Oy 382.000,00 euroa, alv 0 %
Putcon Oy 373.200,00 euroa, alv 0 %
Hankintayksikkö toteaa että putki- ja sprinklausurakkaan tarjonnut Bravida ei täyttänyt tarjouspyynnön ehtoja ja hylätään tarjouspyynnön vastaisena. Kaikki muut tarjoajat täyttivät kelpoisuusehdot.
valita Pääkirjaston laajennus- ja saneerausurakkaan seuraavat urakoitsijat, ehdolla että kunnanvaltuusto korottaa vuoden 2018-2020 talousassuunnitelmavuosien määrärahaa ja hyväksyy hankkeen kokonaiskustannuksen:
Omera Oy, hintaan 9.242.242,00 euroa alv 0 %
Sähköarina Oy, hintaan 462.800,00 euroa alv 0 %
Sähkö Oy Helsinki, hintaan 854.380,00 euroa, alv 0 %
Ilmanvaihto- ja automaatiourakka
Vantaan Teknoilma Oy, hintaan 372.000,00 euroa, alv 0 %
Hankintapäätöksen tekemisen jälkeen hankintayksikön on hankintalain 128 §:n mukaan tehtävä hankintasopimus. Hankintasopimus syntyy erillisen kirjallisen sopimuksen tekemisellä. Ennen hankintasopimuksen allekirjoittamista tulee valittujen toimijoiden toimittaa hankintalain mukaisesti rikosrekisteriotteet hankintayksikölle tarkistettavaksi.
Hankintalain 129 §:n mukaan EU-kynnysarvon ylittävässä hankinnassa sopimus voidaan tehdä aikaisintaan 14 päivän kuluttua siitä, kun ehdokas tai tarjoaja on saanut tai hänen katsotaan saaneen päätöksen ja valitusosoituksen sekä hankintaoikaisuohjeen tiedoksi.
Hankintapäätöksen liitteet
Hankintapäätös annetaan tiedoksi tarjoajille.
esittää kuntatekniikan lautakunnalle, kunnanhallitukselle ja edelleen kunnanvaltuustolle, että hankkeen vuoden 2018-2020 taloussuunnitelman määräraha korotetaan 10.524.000,00 euroon.
Hankkeen kokonaiskustannukset vuosina 2016-2020 ovat näin ollen 14.377.993,00 €. Kustannuksiin ei sisälly ensikertainen kalustaminen.
todeta, että valinta on kuntaa sitova vasta kun tämä päätös on saanut lainvoiman ja hankkeelle on myönnetty tarvittava lisärahoitus kunnanvaltuustossa.
Jäsen Kim Åström esitti seuraavan lisäyksen päätösehdotukseen:
Valtuustolle esitetään vaihtoehtona lisämäärärahalle, millaisin rajoituksin peruskorjaus ja laajennus olisi toteutettavissa alkuperäisen määrärahan puitteissa, sekä em. rajoitusten vaikutus valtionapuun.
Puheenjohtaja totesi keskustelun jälkeen, että jaosto kannatti lisäystä yksimielisesti.
Lisäksi kunnanvaltuustolle esitetään vaihtoehtona lisämäärärahalle, millaisin rajoituksin peruskorjaus ja laajennus olisi toteutettavissa alkuperäisen määrärahan puitteissa, sekä em. rajoitusten vaikutus valtionapuun.
tarjouksen jättäneet yritykset
Kirkkonummen pääkirjaston korjaus, muutos ja laajennus, tarjousvertailut.pdf (pdf, 1344 kt)

References: § 58
 § 97
 § 46
 § 97
 § 61
 § 120
 § 21
 § 58